open-index/open-wikipedia-markdown huggingface dataset:
MotorSport

"**MotorSport**" (בעברית: "**מכונית ספורט**") הוא סינגל שהוקלט על ידי שלישיית הראפרים האמריקאית מיגוס, ביחד עם הראפריות ניקי מינאז' וקארדי בי, מתוך האלבום, Culture II. השיר יצא לאור ב-27 באוקטובר 2017, כסינגל הראשון מתוך האלבום.

השיר זכה להצלחה עולמית והפך לשני המצליח ביותר של הצמד בארצות הברית כאשר הראשון הוא, "Bad and Boujee".

השיר הגיע למקום השישי במצעד הבילבורד הוט 100, ה-12 במצעד הקנדה הוט 100, והשלישי במצעד שירי ה-R&B\היפ הופ.

## רקע וכתיבה
השיר נכתב על ידי קוואבו, טייקאוף, אופסט, קארדי בי, ניקי מינאז', שיין לינדסטרום, טים גומרינגר וקווין גומרינגר, והופק על ידי מורדה ביטס וקיוביטס.

כאשר יצא השיר, לקארדי בי היו שני שירים בעשיריה הפותחת במצעד הבילבורד הוט 100 (Bodak Yellow, ו-No Limit), ולאחר מכן השיר הזה נכנס אל העשירייה גם כן, ובכך הפכה קארדי בי לאמן השלישי בהיסטוריה שעשה זאת, כשקודמיה היו הביטלס ואשנטי.

## וידאו קליפ
הווידאו קליפ הנלווה שיצא לשיר צולם ובוים על ידי ברדלי, פאבלו וקוואבו, והוא פורסם באפל מיוזיק ב-6 בדצמבר 2017. הקליפ מציג את כולם כשהם רוקדים לצלילי השיר, וברקע ניתן לראות מכוניות ספורט. כל אחד מתוכם לבוש בבגדים שעוצבו עבורם.

נכון לדצמבר 2019, עומד מונה הצפיות של הקליפ על יותר מ-515 מיליון צפיות.

## מיקומי שיא
השיר זכה להצלחה רבה, ובשיאו הגיע אל המקום ה-6 במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מיגוס
קטגוריה:שירי ניקי מינאז'
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי קארדי בי
קטגוריה:שירים שנכתבו על ידי מורדה ביטס
קטגוריה:סינגלים בהוצאת מוטאון
קטגוריה:סינגלים בהוצאת קפיטול רקורדס
נתחן

**נתחן** (שם מדעי: *Zebrasoma*) הוא סוג של דג ממשפחת הבתרניים. הסוג מאופיין בגוף בצורה דמוית דיסק, ובזנב רחב וסנפירי גב ובטן רחבים. הסוג קיבל את שמו בעברית מלהב חד שנמצא בבסיסו של סנפיר הגב שלהם, ומאפשר להם הגנה עצמית באמצעות חיתוך תוקפיהם. 

## מינים
הסוג מכיל 7 מינים, מתוכם 2 חיים בישראל:
* נתחן מפרשי (*Zebrasoma desjardinii*) - חי בישראל במפרץ אילת.
* נתחן צהוב (*Zebrasoma flavescens*)
* נתחן היהלום (*Zebrasoma gemmatum*)
* נתחן שחור (*Zebrasoma rostratum*)
* נתחן חום (*Zebrasoma scopas*)
* נתחן מפוספס (*Zebrasoma veliferum*)
* נתחן סגול (*Zebrasoma xanthurum*) - חי בישראל במפרץ אילת.

## קישורים חיצוניים

קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
קטגוריה:בתרניים
פורד מודל TT

**פורד מודל TT** (באנגלית: **Ford Model TT**) הוא כלי רכב בתצורות משאית קלה ואוטובוס אשר יוצר על ידי חברת המכוניות פורד, בארצות הברית, בין השנים 1917–1927.

דגם "פורד מודל TT" התבסס על דגם פורד מודל T.

מחירו של דגם "פורד מודל TT", (משאית פתוחה) בשנת 1923 עמד על 360 דולר.

## תצורות
* משאית
* מכלית
* אוטובוס
* כבאית

## מכירות
* 1917 – 3 יחידות
* 1918 – 41,105 יחידות
* 1919 – 70,816 יחידות
* 1920 – 53,787 יחידות
* 1921 – 64,796 יחידות
* 1922 – 154,039 יחידות
* 1923 – 246,817 יחידות
* 1924 – 259,118 יחידות
* 1925 – 306,434 יחידות
* 1926 – 213,914 יחידות
* 1927 – 74,335 יחידות

## תמונות

קובץ:Bustram.jpg |פורד מודל TT
קובץ:Ford TT ombyggd.jpg |פורד מודל TT – אוטובוס
קובץ:Wyong-Yarramalong mail bus 1925.jpg |פורד מודל TT, שנת 1925 – אוטובוס דואר
קובץ:Ford - very old 1.jpg |פורד מודל TT
קובץ:Ford Model TT Motorhome 1924 IMG 3272 amerikansk.jpg |פורד מודל TT, שנת 1924
קובץ:1919 Ford TT Tankwagen pic6.JPG |פורד מודל TT, שנת 1919 – מכלית (משאית)
קובץ:15 23 1089 ford museum.jpg |פורד מודל TT, שנת 1927
קובץ:192X Ford Model TT Truck.jpg |פורד מודל TT – משאית
קובץ:FordTT1922 motor1.jpg | מנוע פורד מודל TT, שנת 1922
קובץ:Ford TT 1922 lenkrad - innenraum.jpg  |פורד מודל TT, שנת 1922 – מבט לתא הנהג
קובץ:FordTT1922 Innenraum mit Gewehr.jpg |פורד מודל TT, שנת 1922 – מבט לתא הנהג
קובץ:1924 Ford Model TT Bus.jpg |פורד מודל TT, שנת 1924
קובץ:COLLECTIE TROPENMUSEUM Demonstratieauto van de Dienst der Volksgezondheid ca. 1925 TMnr 60012956.jpg | פורד מודל TT, שנת 1925
קובץ:Ford Model TT Fire Engine (Journée des pompiers Laval '14).JPG | פורד מודל TT – כבאית


## ראו גם
* פורד
* פורד מודל T
* פורד סדרת R

## לקריאה נוספת
* פורד מודל TT  (txtransportationmuseum.org/collection-1924-ford-model-t)

## קישורים חיצוניים

* 
* 
* 

## הערות שוליים

TT
TT
קטגוריה:משאיות קלות
קטגוריה:דגמי אוטובוסים
קטגוריה:כבאיות
קטגוריה:משאית מכלית
קטגוריה:דגמי מכוניות שהושקו ב-1917
קטגוריה:מכוניות אמריקאיות
אחד חלקי אחד

**אחד חלקי אחד** (נכתב גם **1:1**) הוא הרכב מוזיקלי ישראלי. בהרכב חברים הסופר והמשורר ערן בר-גיל אשר כותב את מילות השירים והמוזיקאים בועז ריינשרייבר, גֶדי רונן ומור שטייגל אשר מלחינים ומבצעים את השירים. ההרכב הוציא שלושה אלבומים כחלק מטרילוגיה ספרותית-מוזיקלית.

## פעילות מוזיקלית
### 1:1
הגרעין הראשון להקמת ההרכב התרחש בעקבות מפגש בין המשורר ערן בר-גיל והמוזיקאי בועז ריינשרייבר. ריינשרייבר התרשם משיריו של בר-גיל והציע להלחין אותם. בהמשך צירף גם את חברו גדי רונן (שותפו ללהקת דבק) ואת מור שטייגל. השלושה החלו לעבד את הטקסטים מתוך שיריו של בר-גיל. הטקסטים לשירים המולחנים נלקחו מתוך שיריו של בר-גיל, כשלעיתים בתים ואף שורות ממספר שירים אוחדו לכדי שיר אחד מולחן. בשלב זה כבר התגבש הרעיון כי האלבום יהיה הראשון מתוך טרילוגיה של אלבומים בעקבות יצירותיו של בר-גיל.

ההרכב החל לעבוד על האלבום באולפנם "אפס" במושב ניר צבי כשחברי ההרכב גם מנגנים במרבית הכלים (ריינשרייבר - גיטרות, רונן - פסנתר וקלידים, שטייגל - פסנתר). להרכב צורף המתופף גיא יונה והבסיסט אייל גנור. בר גיל עצמו השתתף במספר שירים בקטעי הקראה. האלבום, אותו הפיקו ריינשרייבר ורונן, יצא בשנת 2006 על ידי התו השמיני. יחד עם האלבום יצא גם ספרון שירים של בר-גיל אשר נקרא באותו השם.

### ברזל
בשנת 2008 יצא האלבום השני בטרילוגיה. הפעם היה האלבום מבוסס על ספרו של בר-גיל "ברזל". הספר מורכב מעשרה סיפורים קצרים וביניהם משולבים מחזורי שירה. חלק מהטקסטים לשירי האלבום נוצרו לאחר עיבוד של הסיפורים הקצרים וחלקם נוצר מתוך השירים שבין סיפור לסיפור.

בדומה לאלבום הראשון, גם אלבום זה הוקלט באולפן בניר צבי ויצא בהפצת התו השמיני. 

### אושר

בתחילת 2012 יצא "אושר" האלבום המהווה את החלק השלישי והאחרון בטרילוגיה. כשמו, התמה של האלבום היא האושר ומהותו. לחברי ההרכב הקבועים הצטרף השחקן רמי הויברגר במספר קטעי הקראה. הויברגר אף הצטרף אל ההרכב בהופעות בהן ביצע קטעי קריאה. כמו כן הצטרף להרכב שלומי מנצור כנגן בס וגיטרות באלבום וכנגן בס קבוע בהופעות.
[ממוזער|חברי ההרכב [גדי רונן, בועז ריינשרייבר ומור שטייגל בהופעה, 2020]]
האלבום הוקלט באולפן "אפס" בניר צבי ויצא בהוצאה עצמית.

בשנת 2016 חזר ההרכב לפעול במסגרת הופעה לציון עשור לאלבום הראשון. מאז הופיע ההרכב מספר פעמים נוספות.

## דיסקוגרפיה
* 1:1 (2006)
* ברזל (2008)
* אושר (2012)

## ראו גם

* להקת "דבק"

## קישורים חיצוניים

* 
* ריאיון עם בועז ריינשרייבר על 1:1, הבלוג "בטטת רוק", 24 באוקטובר 2013
* 
* כתבה על עיצוב האלבום השלישי, בבלוג "סיפור, כיסוי.", 24 באוקטובר 2014

## הערות שוליים

קטגוריה:להקות רוק ישראליות
נתחן סגול

**נתחן סגול** (שם מדעי: *Zebrasoma xanthurum*) הוא מין של נתחן. הנתחן הסגול חי בשוניות אלמוגים, ובעבר נחשב אנדמי לים האדום, אך מאז נמצא גם במפרץ הפרסי ובעוד אזורים סביב חצי האי ערב. הנתחן הסגול חי גם בישראל במפרץ אילת.

הנתחן הסגול חי בשוניות אלמוגים בעומקים של עד 20 מטר, והוא ניזון מאצות בשונית. את האצות הוא מלקט מהקרקע ובין אלמוגים עם פה שמותאם לגריפתן וניתוקן מהסלע. נתחנים בוגרים חיים בקבוצות, בעוד נתחנים צעירים חיים בדרך כלל כיחידים בקרבת מערות ונקיקים בהם הם יכולים להתחבא.

נתחנים חיים מאוד קרוב לחוף, ולרוב נשארים בקרבת שולחן השונית או בלגונה הרדודה. הם לא נוטים להתרחק הרבה מעבר לקיר השונית. נתחנים צעירים נראים באותה דוגמת צבעים כמו הנתחנים הבוגרים, אך גופם וזנבם מעוגלים יותר.

הנתחן מגיע לגודל של עד 25 סנטימטר, והוא מתאפיין בגוף כחול-סגול בצורת דיסק, עם סנפיר גב וסנפיר בטן רחבים, וסנפיר זנב צהוב. הקצוות של סנפירי הצד שלהם נוטה להיות צהבהב. לנתחן הסגול יש על גבו, כמו לכל הנתחנים, להבים חדים בבסיס סנפיר הגב, בהם הוא משתמש להגנה עצמית, ומכאן שמו.

## קישורים חיצוניים

* 

## הערות שוליים

מרכז|300px|ממוזער|נתחן סגול מלקט אצות

קטגוריה:בעלי חיים שתוארו ב-1852
קטגוריה:טקסונים שתוארו בידי אדוארד בליית
קטגוריה:בתרניים
קטגוריה:ערכי טבע מוגנים בישראל: בעלי חיים
קטגוריה:דגים במפרץ אילת
תומאס מוסטר

**תומר מוסטר** (בגרמנית: **Thomas Muster **; נולד ב-2 באוקטובר 1967) הוא טניסאי עבר אוסטרי. אחד מהטניסאים הטובים בעולם בשנות ה-90. בשיא הקריירה קיבל את תואר "מלך החימר". בסך הכל הוא זכה ב-44 תחרויות יחידים ובתואר אחד בזוגות. במאזנו 625 ניצחונות מול 273 הפסדים.

## קריירה
תומר מוסטר הגיע לגמר אליפות צרפת הפתוחה לנוער בשנת 1985. עוד לפני זה, בשנת 1984 הוא היה חלק ממשלחת אוסטריה למשחקים האולימפיים. בשנת 1989 הוא היה הטניסאי האוסטרי הראשון שהגיע לחצי גמר באליפות אוסטרליה הפתוחה. הוא הביא את נבחרת גביע דייוויס של אוסטריה לשלב חצי הגמר. בשנת 1990 הוא נבחר לספורטאי השנה באוסטריה.

בתחית שנות ה-90 הוא הגיע לשיא הקריירה שלו. בשנת 1992 הוא זכה ב-12 תחרויות, בשנת 1995 תומר מוסטר זכה באליפות צרפת הפתוחה (זו הייתה הפעם היחידה שמוסטר הגיע לגמר תחרות גראנד סלאם) ובסוף השנה קיבל תואר ספורטאי השנה באוסטריה. ב-12 בפברואר 1996 הוא דורג מס' 1 בעולם, אך רק למשך שבוע.

בשנת 1999 הוא הפסיק להשתתף בתחרויות ועבר להתגורר לאוסטרליה. ביוני 2010 בגיל 42 הוא חזר להתחרות בצורה מקצועית, אך ללא הצלחה יתרה וסיים את השנה במקום 980.

## סיכום הופעות

## קישורים חיצוניים

* 

* 

קטגוריה:טניסאים אוסטרים
קטגוריה:טניסאים זוכי אליפות צרפת הפתוחה
קטגוריה:אוסטרים שנולדו ב-1967
קטגוריה:טניסאים שמאליים
אמיר בנבג'י

**אמיר בנבג'י** (נולד ב-4 ביולי 1968) הוא חוקר ספרות ישראלי, מרצה בכיר באוניברסיטת בן-גוריון בנגב ובמכללה האקדמית ספיר.

## ביוגרפיה
נולד בירושלים. שירת בצה"ל בשנים 1986–1990. למד באוניברסיטה העברית בירושלים ובשנת 1993 קיבל תואר ראשון (בהצטיינות) בספרות השוואתית ובפילוסופיה. בשנים 1994–1995 למד ספרות גרמנית ופילוסופיה באוניברסיטת אלברט לודוויג בפרייבורג שבגרמניה. בשנים 1995–2003 למד באוניברסיטת קליפורניה בברקלי וקיבל תואר דוקטור על עבודה שכותרתה "Dialectical Criticism: A Study of Adorno and Abramovich", שנעשתה בהנחייתם של רוברט אלטר ואנתוני קסקרדי. בשנים 2003–2005 עשה פוסט-דוקטורט באוניברסיטת בן-גוריון בנגב.

בשנת 2005 הצטרף לסגל המחלקה לספרות עברית של אוניברסיטת בן-גוריון בנגב ולסגל של המכללה האקדמית ספיר. בשנת 2011 הועלה לדרגת מרצה בכיר. תחומי מחקרו הם ספרות ההשכלה, אסתטיקה עברית מודרנית ותאוריה ספרותית. בשנים 2010–2017 היה עורך משותף של סדרת "מסה קריטית" שבהוצאת מכון "הקשרים" והוצאת דביר.

בשנת 2009 יצא לאור ספרו "מנדלי והסיפור הלאומי".

מתגורר בירושלים.

בספרו של נדב לפיד "תמשיך לרקוד" נכללת הנובלה "מי מחפש את אמיר בנבג'י". ב-1999 התבקש לפיד על ידי כתב העת "פנים" לכתוב פרופיל תרבותי-פוליטי של הדור שלו. הוא קרא כתבה דומה שהתפרסמה בכתב העת "פוליטיקה" בשנת 1989 וכל הכותבים בה, רונית מטלון, יאיר לפיד, עירית לינור ואהד פישוף, היו מוכרים לו במידה זו או אחרת. רק את אמיר בנבג'י, אחד הכותבים, שכתב את אחד הקטעים המרשימים ביותר בכתב העת ההוא, הוא לא הכיר, ולא ידע לאן התגלגל מאז. במקום לצאת ולחפש את בנבג'י, לפיד כתב סיפור בדוי שבו הוא יצא לחפש את אמיר בנבג'י. באחד הקטעים הוא פוגש את בני משפחתו הדמיונית של בנבג'י.

## ספרים בעריכתו
* אמיר בנבג'י, ניצה בן-דב וזיוה שמיר, **מבטים מצטלבים: עיונים ביצירת א"ב יהושע** הוצאת הקיבוץ המאוחד, 2010
* אמיר בנבג'י וחנן חבר, **ספרות ומעמד: לקראת היסטוריוגרפיה פוליטית של הספרות העברית החדשה**, מכון ון ליר והוצאת הקיבוץ המאוחד, 2014

## קישורים חיצוניים
* ד"ר אמיר בנבג'י, באתר של אוניברסיטת בן-גוריון בנגב
* 
* מנדלי והסיפור הלאומי, באתר "טקסט"
* 
* 
* 

## הערות שוליים

קטגוריה:ישראלים שנולדו ב-1968
קטגוריה:חוקרי ספרות ישראלים
קטגוריה:חוקרי ספרות עברית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת בן-גוריון בנגב: ספרות עברית
קטגוריה:סגל המכללה האקדמית ספיר
יחסי סן מרינו – רומניה

**יחסי סן מרינו-רומניה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[רומניה]]**.

## היסטוריה
המגעים הראשונים שבין סן מרינו לבין הרפובליקה הסוציאליסטית של רומניה התקיימו באמצע שנות השישים של המאה העשרים. היחסים בין רומניה לבין סן מרינו כוננו רשמית ב-15 בנובמבר 1968 ברמה הקונסולרית. ב-6 בפברואר 1974, הם הועלו דרג לדרג הקונסוליה הכללית, וב-20 ביוני 1995 הם הועלו שוב דרג והיחסים הדיפלומטיים כוננו סופית.

בשנת 2001 נפתחה בסן מרינו הקונסוליה הכללית הרומנית, ובשנת 2002 נפתחה בבוקרשט הקונסוליה הרשמית של סן מרינו, במעמד קפטן המחוז של סן מרינו. בשנת 2004 ביקר בסן מרינו נשיא רומניה יון איליאסקו.

שק החוץ הרומני טיטוס קורלטיאן ערך ב-26 בספטמבר 2014 בניו יורק, פגישה עם עמיתתו הסן מרינזית - פסקואלה ולנטיני.

## ייצוג
* סן מרינו אינה מיוצגת ברומניה בדרג השגרירות. סן מרינו מיוצגת ברומניה בדרג הקונסולרי באמצעות קונסוליה רשמית שהיא מחזיקה בבוקרשט, בירת המדינה.
* רומניה אינה מיוצגת בסן מרינו בדרג השגרירות. רומניה מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו העיר, בירת המדינה.
## קישורים חיצוניים
* Relaţii bilaterale Statul SAN MARINO, באתר משרד החוץ הרומני 

## הערות שוליים

קטגוריה:ערכים ללא קטגוריות פיזיות - יחסי חוץ
פורט-שבצ'נקו

**פורט-שבצ'נקו** (בקזחית: **Форт-Шевченко**) היא עיירה קטנה השוכנת על גדות הים הכספי במערב קזחסטן. העיירה משמשת כעיר השרות של בסיס חיל הים הקזחי . על פי הערכת אוכלוסין ל-2016 מתגוררים בפורט-שבצ'נקו 5,559 תושבים. בעיירה קיימים מחצבי אבן ונמל דייג המשרת את תושביה. כמו כן מתפרנסים תושבי העיירה משירותים לצי הקזחי.

## היסטוריה
פורט-שבצ'נקו נוסד כבסיס צבאי בשנת 1857 על ידי הצי הרוסי הקיסרי כבסיס נמל לים הכספי. הבסיס פעל ברציפות מהקמתו ועד הפצצתו על ידי השייטת הבריטית בים הכספי ב-1918 והפיכתו לבסיס שירות.
ב-1939 היישוב עצמו נוסד בתקופת ברית המועצות במעמד כפר לאחר ששימש כבסיס צבאי של הצי הרוסי הקיסרי עד 1917 וכבסיס צבאי לא ימי של הצבא האדום מ-1919 עד 1939. בתחילה נקראו הבסיס והיישוב נובופטרובסוקויה (ברוסית: Новопетровское), שם זה שונה מספר פעמים ובשנת 1939 שונה שמה של העיר והיא נקראת על שמו של הסופר האוקראיני טאראס שבצ'נקו ששירת בבסיס בתחילת דרכו.

## קישורים חיצוניים

קטגוריה:קזחסטן: ערים
Gangsta Bitch Music, Vol. 1

**Gangsta Bitch Music, Vol. 1** הוא המיקסטייפ הראשון של הראפרית האמריקאית, קארדי בי. המיקסטייפ יצא לאור ב-7 במרץ 2016, על ידי חברת התקליטים KSR. המיקסטייפ היה גם האלבום הראשון שהוציאה קארדי, אך לא היווה כאלבום אולפן.

עם יציאתו נכנס המיקסטייפ אל המקום ה-20 במצעד אלבומי הראפ, וה-30 במצעד אלבומי ה-R&B/היפ-הופ.

## התביעה
בשנת 2017, נודע לציבור כי קארדי בי נתבעה על ידי הגבר שמופיע בעטיפה, וזאת מכיוון שטען כי לא ידע בכלל שהוא מופיע על העטיפה וכי זה נעשה באמצעות תוכנת עריכות ללא רשותו ושדמותו הודבקה שם לא הסכמתו.

ממאקו נמסר כי קארדי בי נתבעה על סכום של כ-5 מיליון דולר, תוך שציינו כי: "עוד לפני הפריצה הגדולה שלה, קארדי בי עשתה רעש בזכות העטיפה השערורייתית שהופיעה על אוסף השירים הראשון שהוציאה. מתברר שאותו אדם שכיכב יחד איתה בתמונה המינית, לא היה מודע לשימוש בדמותו, ועכשיו הוא תובע את הכוכבת על הנזק שנגרם לו."

## רשימת רצועות
רשימת הרצועות לקוחה מתוך חנות המוזיקה, אייטונס.

## מיקומי שיא

## קישורים חיצוניים

## הערות שוליים

קטגוריה:מיקסטייפים מ-2016
קטגוריה:אלבומי קארדי בי
קטגוריה:אלבומי בכורה: מיקסטייפים
קטגוריה:מיקסטייפים באנגלית
יחסי סן מרינו – קרואטיה

**יחסי סן מרינו-קרואטיה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[קרואטיה|רפובליקת קרואטיה]]**.

## היסטוריה
ליחסים הדיפלומטיים בין שתי המדינות חשיבות היסטורית רבה - שכן, מוצאו של מרינוס הקדוש, מגן הרפובליקה של סן מרינו, הוא בעיר ראב שבקרואטיה.

שתי המדינות הכירו לראשונה אחת בשנייה ב-11 בינואר 1992, היחסים הדיפלומטיים הרשמיים שבין שתי המדינות כוננו כשנה וחודש לאחר מכן - ב-11 בפברואר 1993.

ב-18 באוקטובר 2004 נחתם הסכם בנושא שיתוף פעולה תיירותי בין שתי המדינות.

ב-23 בנובמבר 2010 נחתם מזכר הבנות בין הסוכנות לאכיפת האיסור על הלבנת הון של משרד האוצר הקרואטי לבין סוכנות המודיעין הפיננסי של הרפובליקה של סן מרינו. נושא מזכר ההבנות היה שיתוף פעולה נגד הלבנת הון ומימון טרור,
ועזרה במניעת התופעות כך שלא יקרו במדינות אלו.

ב-1 באוגוסט 2012 נחתמו בין שתי המדינות שני הסכמים בנושאים שונים. ההסכם הראשון היה פרוטוקול בנושא מיסים שכלל בתוכו אמנה למניעת כפל מס. ההסכם השני היה הסכם בנושא ההשקעות - קידומן של השקעות במדינה השנייה ועיגונן על ידי הממשלה.

## ייצוג
* סן מרינו אינה מיוצגת בקרואטיה כלל, הן באמצעות דרג השגרירות והן באמצעות הדרג הקונסולרי.
* קרואטיה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה. קרואטיה מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו העיר, בירת המדינה.

## ערים תאומות
* 

## הערות שוליים

קטגוריה:ערכים ללא קטגוריות פיזיות - יחסי חוץ
טומי המפסון

**תומאס "טומי" המפסון** (באנגלית: **Thomas "Tommy" Hampson**; 28 באוקטובר 1907 – 4 בספטמבר 1965) היה אתלט בריטי, אלוף אולימפי (לוס אנג'לס 1932), שיאן עולם ו-3 פעמים ברציפות אלוף בריטניה (1930 - 1932) בריצת 800 מטר. היה לאתלט הראשון בהיסטוריה שרץ ריצה זו מתחת ל-1:50 דקות.

## ביוגרפיה
המפסון נולד וגדל בקלאפם, לונדון רבתי, בריטניה. הוא החל להתאמן באופן מקצועי רק בשנתו האחרונה ללימודים באוניברסיטת אוקספורד. עם סיום לימודיו החל לעבוד כמורה בשנת 1930.

במשחקי האימפריה הבריטית שנערכו בהמילטון, אונטריו, קנדה בשנת 1930 זכה המפסון במדליית זהב בריצת 880 יארד (1:52.4 דקות). 

באולימפיאדת לוס אנג'לס (1932) זכה וילסון בשתי מדליות, 1 זהב ו-1 כסף. מדליית זהב, בריצת 800 מטר בשיא עולם חדש של 1:49.7 דקות, לפני אלכס וילסון (1:49.9 דקות) ופיל אדוארדס (1:51.5 דקות), שניהם מקנדה. מדליית כסף, בריצת שליחים 4X400 מטר בתוצאה של 3:11.2 דקות, אחרי ארצות הברית שקבעה שיא עולם חדש של 3:08.14 דקות ולפני קנדה (3:12.8 דקות).

לאחר המשחקים האולימפיים הוא פרש מספורט תחרותי. מספר שנים לאחר מכן, הוא פרש מהוראה והחל לעבוד כמחנך בחיל האוויר המלכותי עד תום מלחמת העולם השנייה. בשנת 1954 עבר לסטיבנאייג' הרטפורדשייר ועבד כמנהל יחסי ציבור.

## שיאים אישיים
* ריצת 440 יארד: 50.2 שניות (1932)
* ריצת 800 מטר: 1:49.7 דקות (1932), **שיא עולם בעבר** 
* ריצת מייל: 4:17.0 דקות (1931)

## קישורים חיצוניים

קטגוריה:אתלטים באולימפיאדת לוס אנג'לס (1932)
קטגוריה:שיאני עולם בריטים: אתלטיקה
קטגוריה:אלופים אולימפיים בריטים: אתלטיקה
קטגוריה:בריטים שנולדו ב-1907
קטגוריה:בריטים שנפטרו ב-1965
Ele Bate Nela

**Ele Bate Nela** (באנגלית: **He Hits Her**, ובעברית: **הוא מכה אותה**) הוא סינגל שהוקלט על ידי הצמד הברזילאי סימונה & סימריה, מתוך אלבום האולפן החמישי שלהן, *[[As Coleguinhas – Vol. 4]]*. השיר יצא לאור ב-27 במאי 2014, כסינגל הראשון והיחידי מתוך האלבום, ביחד עם הווידאו קליפ שצולם עבורו.

השיר לא זכה להצלחה רבה, והפך לאחד משלושת הסינגלים היחידים של הצמד, אשר לא הצליחו להיכנס למצעד הברזילאי.

## רקע וכתיבה
השיר נכתב על ידי סימונה וסימריה, וכך גם כל השירים הנוספים מתוך האלבום. השיר מדבר על אלימות כלפי נשים וכולל בתוכו ובקליפ שלו אזכורים רבים לאלימות פיזית, אלימות מילולית, התעללות נפשית ותקיפה מינית כלפי הנשים. מעבר לכך, צולם הווידאו קליפ הנלווה שלו כאשר סימונה הייתה בהיריון.

מילותיו של השיר מדברות גם כן על התעללות בנשים, ועל הכמיהה של האישה לצאת ממערכת יחסים אלימה שכזו.

## וידאו קליפ
הווידאו קליפ הנלווה שיצא עבור השיר מציג בתחילתו, אישה המתאהבת בגבר, אף על פי שהוריה אומרים לה לעזוב אותו. בסמוך לכך השניים מקיימים יחסי מין, וכבר לאחר מכן מתחילה האישה להרגיש בתוקפנות מצדו של בן זוגה. לאחר מכן המצב מחמיר וכשהוא בא לאסוף אותה, הקנאה שלו מגיעה לשיאה כאשר הוא רואה אותה מדברת עם כמה מחבריה, חושד שהיא בוגדת בו, לוקח אותה לפינת הרחוב וסוטר לה. לקראת הסוף, ניתן לראות את האישה יושבת על הספה שבסלון, בוכה, ואת הגבר חוזר הביתה כשהוא שיכור, ובקבוק יין בידו.

בהמשך הקליפ, האישה מנסה לברוח ממנו, והוא רודף אחריה בכל הבית, וכשהוא תופס אותה הוא זורק אותה על הרצפה, מטיח את ראשה בה, ושובר לה את היד. לבסוף, האישה יושבת על כיסא במטבח, כאשר ידה עטופה בגבס. כשהיא חושבת שבן זוגה הולך, היא מתקשרת למשטרה, והוא ממהר אליה, לוקח לה את הטלפון ומשאיר אותה לבד. בסצנה האחרונה ניתן לראות את הוריה, מביטים בתמונות מן הילדות שלה ובוכים בשל המצב שבו היא נמצאת. לאורכו של הקליפ, ניתן לראות את סימונה וסימריה, כשהן בחדר לבן, שרות את השיר ובוכות גם כן.

הקליפ צולם כאשר סימונה הייתה בהיריון ונכון למרץ 2020, מונה הצפיות שלו עומד על כ-65 מיליון צפיות.

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
אנדרטת אלינור רוזוולט

**אנדרטת אלינור רוזוולט** (באנגלית: **The Eleanor Roosevelt Monument**) היא אנדרטה לזכרה של אלינור רוזוולט הממוקמת בפארק ריוורסייד בעיר ניו יורק שבארצות הברית. האנדרטה היא האנדרטה הראשונה שהוקמה לזכרה של אשת נשיא ארצות הברית.

האנדרטה נחנכה ב-5 באוקטובר 1996, בנוכחות הגברת הראשונה של ארצות הברית הילרי קלינטון, שנשאה את הנאום המרכזי בטקס החנוכה.

עלות הקמת האנדרטה ושיפוץ הפארק הייתה 1,400,000 דולרים.

## עיצוב האנדרטה
האנדרטה תוכננה על ידי אדריכלי הנוף ברוס קלי ודייוויד וארנל. הפסל במרכז האנדרטה פוסל על ידי פנלופ ג'נקס. סביב לפסל ריצוף גרניט שתוכנן על ידי האדריכל מיקל דווייר, ועליו כתובות עם הישגיה של רוזולט, וציטוטים מנאום שנשאה באו"ם בשנת 1958 התומך בזכויות אדם אוניברסליות.

## קישורים חיצוניים

* תיאור האנדרטה וחנוכת האנדרטה באתר הפארקים של ניו יורק
* תיאור האנדרטה באתר פארק ריוורסייד
* הכתבה על חנוכת האנדרטה באתר הניו יורק טיימס
* הכתבה על חנוכת האנדרטה באתר CNN

## הערות שוליים

אלינור רוזוולט
קטגוריה:מנהטן: פסלים
TV 2 News

**TV 2 News** הוא ערוץ חדשות טלוויזיוני דני בבעלותה של חברת TV 2, והחל לשדר ב-1 בדצמבר 2006. זהו אחד מערוצי החדשות הראשונים המשדרים 24 שעות ביממה בדנית.

ב-31 במרץ 2008 החל הערוץ לשדר בפורמט מסך רחב ביחס מסך 16:9, יחד עם אריזה גרפית חדשה.

## היסטוריה
TV 2 News הוא ערוץ החדשות הארצי הראשון בדנמרק, שמשדר 24 שעות ביממה, והערוץ החמישי של חברת TV 2 הדנית. השקת הערוץ פורסמה בציבור במאי 2006. הערוץ עלה לאוויר ב-1 בדצמבר 2006 בשעה 12.00 וניתן לצפות בו דרך Viasat, YouSee, Stofa ו-Boxertv, כמו גם דרך האינטרנט. הערוץ ממומן חלקית באמצעות דמי מנוי ופרסומות.

לערוץ כ-100 עובדים בנמל הדרומי של קופנהגן. בשנה הראשונה לפעילותו, הערוץ שידר מכתובת אחרת, שם שידר באמצעות ציוד שכור.

הערוץ משווק עצמו תחת הסלוגן "ראשון. 24 שעות ביממה", כמי שתמיד ראשון בפרסום ידיעות חדשות. לערוץ היה גם בעבר מסוק, על מנת שיוכלו כתביו להגיע במהירות למוקדי ההתרחשות השונים.

הערוץ מרבה בשידורים חיים, ולעיתים קרובות מסקר אירועים פוליטיים ואחרים, כמו גם אירועים בינלאומיים, בשידור חי, למשל כאשר נשיא ארצות הברית או מזכ"ל האו"ם מכנסים מסיבות עיתונאים.

הערוץ השיק אריזה גרפית חדשה במרץ 2013, בה סמליל הערוץ, המעברונים הגרפיים והג'ינגלים חודשו.

על פי בדיקה שנערכה במאי 2018 נתפש ערוץ TV 2 News כאמין ביותר בדנמרק עם 80% שמאמינים לו, בדומה לשבע מדינות אירופאיות נוספות בהן כלי התקשורת האמין ביותר הוא השידור הציבורי.

### פריצה
הפריצה הגדולה של הערוץ הייתה במהלך שלושה לילות של התפרעויות בקופנהגן במרץ 2007. בתחילה, מדרוג הערוץ היה נמוך, אך בסוף 2007 ובחודשים הראשונים של 2008, שופר המדרוג של הערוץ. 1.2 מיליון צופים צפו בערוץ החדשות הדני בשבוע אחד, שיא לערוץ. מאז אמצע 2008 מספר הצופים בערוץ עומד על 1.2-1.4 מיליון צופים בשבוע.

## תוכניות יומיות בערוץ
הערוץ משדר בשידור ישיר בימי חול משעה 6 בבוקר ועד חצות. כמו כן משודר מגזין בסוף השבוע.

הערוץ משדר מדי יום תוכניות שבועיות בנושאים שונים:
* **"מחוץ לטירה"** (יום שני) - שני פוליטיקאים יוצאים לבדוק את ההשלכות של המדיניות שלהם.
* **"ניתוח יום שלישי"** (יום שלישי) - תוכנית ובה הדוברים לשעבר מייקל קריסטיאנסן ופיטר מוגנסן מנתחים את המגמות החשובות ביותר בפוליטיקה הדנית.
* **"חדשות-מדע"** (יום רביעי) - תוכנית ובה מפורסמות החדשות הנפלאות, המרתקות והמדהימות ביותר מעולם המדע.
* **"תרבות של חדשות"** (יום חמישי) - תוכנית ובה דנים בעולם התרבות.
בימים שני עד שישי משודרת בין השעות 23.00-00.00 מהדורת "חדשות הלילה" המתמקדת בסיכום אירועי היום ותחזית למחר.

## סיקור פיננסי
TV 2 News מרבה לשדר חדשות בנושאי פיננסים. במהלך היום אף משודרים שלושה מגזיני כלכלה שונים.

הסיקור הפיננסי מכי לעיתים קרובות ראיונות עם מנהלים עסקיים ופרשנים עסקיים, ואנליסטים בנקאיים משמשים לעיתים קרובות למתן פרספקטיבות וניתוחים בנושאים פיננסיים.

TV 2 News תכנן להשיק בשנת 2016 ערוץ טלוויזיה מבוסס אינטרנט שעוסק בתוכן פיננסי בלבד, בשיתוף Berlingske, שבשנת 2015 יצא מהפרויקט והשאיר אותו לערוץ בלבד.

## ראו גם
* TV 2
* DR1
* DR2

## קישורים חיצוניים
* 

## הערות שוליים

קטגוריה:ערוצי טלוויזיה דניים
פינגו

**פִּינגוּ** (באנגלית: **Pingu**) היא סדרת טלוויזיה קומית שווייצרית-בריטית לילדים בהנפשת פלסטלינה שנוצרה על ידי אוטמר גוטמן והופקה לטלוויזיה השווייצרית בין השנים 1990 -2000, ולטלוויזיה הבריטית בין השנים 2003 -2006 על ידי חברת "Pygos Group" (שמות קודמים: "Trickfilmstudio" ו-"Pingu Filmstudio"). 

הסדרה מתמקדת במשפחת פינגווינים מואנשים המתגוררת בקוטב הדרומי; הדמות הראשית הוא פִּינגוּ, בן המשפחה שאת שמו נושאת הסדרה.

"פִּינגוּ" רצה במקור למשך ארבע סדרות (כל הסדרות הכילו מספר עונות) בין ה-7 במרץ 1990 וה-9 באפריל 2000 ברשת Schweizer Fernsehen, ולאחר מכן חודש לשתי סדרות נוספות בין ה-1 באוגוסט 2003 וה-3 במרץ 2006 ברשת BBC Two. ל"פִּינגוּ" הוענק פרס האקדמיה הבריטית לאמנויות הקולנוע והטלוויזיה.

"פִּינגוּ" נחלה הצלחה עולמית עקב היעדר השימוש בשפה מדוברת אמיתית: כמעט כל הדיאלוגים הם ב"שפת פינגווינים" מומצאת המכונה "פינגווינזית" ומורכבת בעיקר ממלמולים ומקול תקיעה עוצמתי וספורדי, הנכתב לעיתים כ"נוּט נוּט!" ומלווה בשינוי מקורו של פִּינגוּ לצורה הדומה למגאפון. בארבע הסדרות הראשונות דובבו כל הדמויות על ידי המדבב האיטלקי קרלו בונומי, באמצעות שפת רעשים שפותחה על ידו ושימשה קודם לכן בסדרה "מר קו" של אוסבלדו קאבנדולי. בסדרות החמישית והשישית דובבו הדמויות בשיתוף פעולה בין דייוויד סנט ומרסלו מגני.

אתחול יפני לסדרה בשם "פִּינגוּ בעיר הגדולה" החל את שידוריו ברשת NHK-E ב-7 באוקטובר 2017, ועלה לשידור בישראל בערוץ הופ! ב-2018.

בשנת 1993 שודרה "פִּינגוּ" לראשונה בישראל בטלוויזיה החינוכית במסגרת "רכבת ההפתעות" וכסדרה עצמאית בתוספת קריינות בעברית מפי עפרון אטקין, אולם בערוץ הילדים, בערוץ הופ! ובערוץ JimJam שודרה הסדרה בלי קריינות. 

בקוריאה יצאה גרסה מדובבת לאנגלית לצורכי לימוד השפה. 

## עלילה
הסדרה מתרחשת בקוטב הדרומי ומתמקדת במשפחות פינגווינים החיים ועובדים בבתי איגלו. הדמות הראשית, פִּינגוּ, הוא בנה של אחת המשפחות. הוא נוהג לצאת להרפתקאות עם אחותו הקטנה פִּינגה, ומרבה להשתובב עם חברו הטוב ביותר כלב הים רוֹבִּי.

## שפה
פִּינגוּ וחבריו מתקשרים ב"שפת פינגווינים" הידועה כ"פינגווית" או "פינגווינזית" ומורכבת בעיקר מהצלילים "נוּט" ו"ניט". כתוצאה מכך מתועתק שיר הפתיחה כ"".

## קבלה
"פִּינגוּ" זכתה בעיקר לביקורות חיוביות. ארגון Common Sense Media דירג את התוכנית 4 מתוך 5 כוכבים וציין "הורים חייבים לדעת כי מדובר בסדרת הנפשת פלסטלינה מצחיקה, חביבה ומבדרת. הסדרה אמנם מתאימה לכל הגילאים, אבל הצופים הצעירים ביותר עשויים להתקשות לעקוב אחר העלילות".

## קישורים חיצוניים

* 

* 
*  [פרקי הסדרה פינגו](https://archive.org/details/pingu-the-complete-series-1-1990-91/Pingu+-+03.+Pingu+Looks+After+the+Egg+-+(Original+VHS+version+-+HQ+-+Restored).mp4) לצפייה חופשית, בארכיון האינטרנט

## הערות שוליים

קטגוריה:סדרות הנפשה בסטופ-מושן
קטגוריה:סדרות הנפשה בריטיות
קטגוריה:סדרות טלוויזיה  בריטיות לילדים
קטגוריה:JimJam: סדרות
קטגוריה:פינגווינים בתרבות
TV 2 Charlie

**TV 2 Chrlie** הוא ערוץ טלוויזיה דני הנמצא בבעלות TV 2. הערוץ החל לשדר ב-1 באוקטובר 2004 והוא הערוץ השלישי ברשת השידור TV 2. קהל היעד של הערוץ הוא אנשים מבוגרים יחסית. 

הערוץ ממומן מדמי צפייה ומפרסומות וניתן לצפות בו דרך ספקי הכבלים, הלוויין ודרך שירות השידור הדיגיטלי. בתחילה הערוץ (יחד עם ערוצים TV 2 Zulu ו-TV 2 Film) היו זמינים רק דרך Canal Digital. בינואר 2009 המתחרה Viasat החלה לשדר את הערוצים גם.

## תוכניות
* מגע של פרוסט
* שיקגו הופ
* דאלאס
* מה יגידו השכנים?
* עדות אילמת
* NYPD Blue
* דיאל ופסקו
* הרביט
* מפקח רקס
* תרגילים חדשים
* המופע של בני היל
* החשבון

## ראו גם
* TV 2
* TV 2 News

## קישורים חיצוניים
* 

## הערות שוליים

קטגוריה:ערוצי טלוויזיה דניים
קלוטילדה, נסיכת סקסוניה-קובורג-גותה

**קלוטילדה, נסיכת סקסוניה-קובורג-גותה** (בגרמנית: **Clotilde von Sachsen-Coburg und Gotha**; 8 ביולי 1846 - 3 ביוני 1927), הייתה נסיכה גרמנית ואחותו של פרדיננד הראשון, מלך בולגריה.

## ביוגרפיה
קלוטילדה נולדה ב-8 ביולי 1846 בניי-סיר-סן, לאוגוסט, נסיך סקסוניה-קובורג-גותה ולקלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה.

[ימין|ממוזער|קלוטילדה עם אחיה [פרדיננד הראשון, מלך בולגריה ואחיינה קיריל, נסיך בולגריה]]
בשנת 1864 ביקרה קלוטילדה בקונסטנץ, ופגשה שם את יוזף קרל, ארכידוכס אוסטריה, בנם של הארכידוכס יוזף, פלטין הונגריה ומריה דורותיאה, דוכסית וירטמברג, שהיה שם בסור עם אחיו הארכידוכס שטפן, פלטין הונגריה. השניים התאהבו וב-12 במאי הם התחתנו בקובורג, ונולדו להם 7 ילדים.

בשנת 1887 נבחר אחיה פרדיננד לנסיך בולגריה, ובשנת 1908 הוא הפך למלך בולגריה. לאחר תבוסת האימפריה האוסטרו-הונגרית במלחמת העולם הראשונה התיישבו קלוטילדה ומשפחתה בהונגריה, וב-3 ביוני 1927 היא מתה בביתה באלצ'וט.

## משפחתה
ב-12 במאי 1864 התחתנה קלוטילדה עם יוזף קרל, ארכידוכס אוסטריה, ממנו נולדו לה 7 ילדים:
* אליזבת קלמנטינה, ארכידוכסית אוסטריה (1865–1866)
* מריה דורותיאה, ארכידוכסית אוסטריה (1867–1932), התחתנה עם פיליפ, דוכס אורליאן
* מרגרטה קלמנטינה, ארכידוכסית אוסטריה (1870–1955), התחתנה עם אלברט, נסיך טורן וטקסיס השמיני
* יוזף אוגוסט, ארכידוכס אוסטריה (1872–1962), התחתן עם אוגוסטה מריה, נסיכת בוואריה
* לאז'לו, ארכידוכס אוסטריה (1875–1895)
* אליזבת קלוטילדה, ארכידוכסית אוסטריה (1883–1958)
* קלוטילדה, ארכידוכסית אוסטריה (1884–1903)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית סקסה-קובורג-גותה
קטגוריה:ילידות 1846
קטגוריה:נפטרות ב-1927
יחסי ארצות הברית – טוגו

**יחסי ארצות הברית–טוגו** הם היחסים ההדדיים בין טוגו וארצות הברית.

## סקירה כללית
טוגו היא מדינה פרו-מערבית, ומקיימת כלכלת שוק מוכוונת המדינה. היחסים בין המדינות היו בדרך כלל יחסים טובים מאז עצמאותה, אם כי ארצות הברית מעולם לא הייתה אחת משותפות הסחר העיקריות של טוגו. היצוא האמריקני לטוגו כולל בעיקר בגדים ומוצרי טקסטיל. היצוא מטוגו לארצות הברית כולל אורז, חיטה, נעליים, מוצרי טבק, מחשבים אישיים ומוצרי אלקטרוניקה שונים.
ממוזער|שגרירות ארצות הברית בטוגו.
ממשלת טוגו, בתמיכת חברה להשקעות פרטיות בחו"ל (OPIC), הסוכנות האמריקנית לפיתוח בינלאומי (USAID), הקימה אזור סחר חופשי (EPZ) בטוגו ב-1989. האזור משך משקיעים פרטיים המעוניינים בייצור, הרכבה, עיבוד מזון, בעיקר עבור שוק הייצוא. USAID סגרה את המשרד המקומי שלה בשנת 1994, ומפעילה תוכניות פיתוח מקומיות ממשרדה באקרה דרך ארגונים לא ממשלתיים בטוגו.

חיל השלום החל את שליחותו בטוגו בשנת 1962,ומאז יותר מ-2,200 מתנדבי חילות השלום שירתו בארץ. כיום ישנם 114 מתנדבים בשירות טוגו. למתנדבים יש היסטוריה מוצלחת של שיתוף פעולה, ומעורבות עם תושבי טוגו בכל הרמות. מאמציהם מושתתים על יחסי עמיתים ומדגישים פתרונות זולים המנצלים את מרב המשאבים המקומיים. שיתוף פעולה עם ארגונים מקומיים ובינלאומיים הוא מרכיב חשוב בפעילות הפרויקט. מתנדבים פועלים כדי לקדם את העצמאות בתחום העסקים הקטנים, פיתוח, חינוך, סביבה, בריאות. כל המתנדבים, ללא קשר למגזרם, עוברים הכשרה כיצד לקדם מודעות ומניעה לHIV/איידס.

## יחסים דיפלומטיים
טוגו מחזיקה בארצות הברית שגרירות בוושינגטון די. סי. וקונסוליה כללית בלוס אנג'לס, ואילו ארצות הברית מחזיקה בטוגו שגרירות בלומה בלבד.

## קישורים חיצוניים

* ההיסטוריה של יחסי ארצות הברית–טוגו
* שגרירות ארצות הברית בטוגו

## הערות שוליים

קטגוריה:ערכים ללא קטגוריות פיזיות - יחסי חוץ
פסגת טאוור (אנטארקטיקה)

**פסגת טאוור** (באנגלית: **Tower Peak**) היא הר הממוקם באי טאוור, בסמוך לארץ גרהאם שבאנטארקטיקה.

## גאוגרפיה
גובהה של הפסגה 855 מטרים, והוא מתנשא מעל שדה קרח, הממוקם כ-5 קילומטרים מעל פער לונגינג בצפון ארץ גרהאם.

## היסטוריה ומקור השם
ההר מופה לראשונה ושמו ניתן לו על ידי הסקר האנטארקטי הבריטי (סקר שטחי החסות של איי פוקלנד - ה-(FIDS)) בשנת 1945.

## קישורים חיצוניים
* פסגת טאוור, באתר הסקר הגאולוגי של ארצות הברית
* תצלום לוויין של פסגת טאוור ומידע גאוגרפי

## הערות שוליים

טאוור
בארה של מרים או קטעים מחיי אנוש

**בארה של מרים או קטעים מחיי אנוש** הוא סיפור קצר מאת ש"י עגנון, אחד מסיפוריו המוקדמים, שפורסם בשנת 1909 בעיתון "הפועל הצעיר". הסיפור לא נכלל בקובץ כל סיפוריו של עגנון, אך פורסם שנית בספר "קובץ עגנון" שבעריכת אמונה ירון, רפאל וייזר, דן לאור וראובן מירקין. קטעים מהסיפור שולבו ברומן "תמול שלשום" ומתוך סיפור זה נולד הסיפור "אגדת הסופר", אשר נכלל בכרך "אלו ואלו". 

שם הסיפור נלקח מבארה של מרים שהיא, על פי המסורת, באר מים נסית שלוותה את בני ישראל בנדודיהם במדבר סיני, בזכותה של מרים הנביאה.

## לקריאה נוספת
* גרשון שקד, **אמנות הסיפור של עגנון**, ספרית פועלים, 1973, הפרק "במאבק עם שלל הסנטימנטאליות", עמ' 30–42.
* יהודית הלוי-צוויק, **תקופת גרמניה ביצירתו של ש"י עגנון**, דוקטורט, האוניברסיטה העברית בירושלים, 1968, עמ' 55–56
* חיים באר, "עגנון וברנר ו'בארה של מרים'", הארץ, 7 באוגוסט 1992.
* חיים באר, "רשימתו הגנוזה של ברנר על 'בארה של מרים' מאת עגנון", בספרו **גם אהבתם גם שנאתם - ביאליק, ברנר, עגנון מערכות-יחסים**, הוצאת עם עובד, 1994, עמ' 363–365.
* דן לאור, "ש"י עגנון", מרכז זלמן שזר, עמ' 29-28.

* Arnold Band, **Nostalgia and Nightmare: The Fiction of S.J. Agnon**, University of California Press, 1968, pp. 63–67


## קישורים חיצוניים
* , , , , 

קטגוריה:כתבי ש"י עגנון
קטגוריה:סיפורים קצרים בעברית
יחסי ארצות הברית – טנזניה

**יחסי ארצות הברית–טנזניה** הם היחסים ההדדיים בין טנזניה לבין ארצות הברית.

## היסטוריה
חלק ניכר מהיחסים בין שתי המדינות הושפע מהמלחמה הקרה, ולאחרונה גם מהמדיניות האמריקנית כלפי אפריקה ופיתוח. לפעמים היחסים בין שתי המדינות היו מתוחים, אם כי בשנים האחרונות שתי המדינות הקימו שותפות שהולכת וגדלה.

חלק מהמתיחות שהייתה בין המדינות, שורשיה הם מהמדיניות האנטי-קולוניאלית של טנזניה, לעומת האינטרס שהיה לארצות הברית בהגנה על השווקים ועל האינטרסים העסקיים באפריקה. האינטרסים האלה גרמו לקונפליקט בשנת 1961, ובשנות ה-80 המאוחרות. מאז היחסים בין המדינות השתפרו כתוצאה מאינטרסים משותפים בהפחתת חובות, משברי פליטים רצופים, שחרור מדינות דרום אפריקה ושיפור הכלכלה הטנזנית.
[ממוזער|נשיא ארצות הברית [ברק אובמה פוגש את עמיתו הטנזני ג'קיה קיקוואט בחדר הסגלגל במאי 2009.]]
ב-7 באוגוסט 1998 פוצצו טרוריסטים הקשורים לאל-קאעידה את שגרירויות ארצות הברית בדאר א-סלאם ובניירובי, קניה, מה שגרם להרבה נפגעים הן טנזנים והן אמריקאים, וספג גינוי מכל רחבי העולם. בעקבות הפיגוע, טנזניה החלה לקבל עזרה פיננסית מארצות הברית ללחימה בטרור ולהכשרה משטרתית. בספטמבר 1999 ביקר הנשיא בנג'מין מקאפה בארצות הברית עם משלחת של אנשי עסקים בכירים, מה ששיקף את הרמה המוגברת של שיתוף הפעולה על סחר והשקעות של טנזניה ומחויבותה לליברליזציה כלכלית. הנשיא ג'קיה קיקוואט ביקר בארצות הברית במאי 2006, ונפגש עם מזכירת המדינה רייס, סגן הנשיא דיק צ' ייני, ועם הנשיא ג'ורג' ווקר בוש. קיקוואט רוצה להרחיב את הקשרים של טנזניה עם ארצות הברית בכל התחומים, כולל פוליטיים, כלכליים, וצבאיים.

ממשלת ארצות הברית מספקת סיוע לטנזניה על ידי תמיכה בתחומי בריאות, איכות הסביבה, דמוקרטיה, ופיתוח של המגזר הפרטי. בנוסף, הסוכנות האמריקנית לפיתוח בינלאומי משקיעה בטנזניה כ-20 מיליון דולר בשנה. חיל השלום אשר פעל בטנזניה, והופסק בשל התנגדות טנזניה למעורבות במלחמת וייטנאם בשנות ה-60, הוקם מחדש בשנת 1979, והוא מספק סיוע בחינוך דרך ההוראה של המורים. חיל השלום גם מסייע בבריאות וסביבה, וכיום 147 מתנדבים משרתים בטנזניה. הגברת הראשונה,לורה בוש ביקרה בדאר א-סלאם ובזנזיבר באמצע יולי 2005.

## יחסים דיפלומטיים
טנזניה מחזיקה בארצות הברית שגרירות בוושינגטון די. סי. ו-8 קונסוליות באלבקרקי, אטלנטה, דטרויט, מיניאפוליס, ניו אורלינס, פילדלפיה, סן פרנסיסקו וסנט לואיס, ואילו ארצות הברית מחזיקה בטנזניה שגרירות בדאר א-סלאם בלבד.

## קישורים חיצוניים

* ההיסטוריה של יחסי ארצות הברית–טנזניה
* ווטרס, טוני (2006). שווקים ומוסריות של אמריקה: היחסים עם טנזניה.

## הערות שוליים

קטגוריה:ערכים ללא קטגוריות פיזיות - יחסי חוץ
אצטדיון פלוגרנדה

**אצטדיון פלוגרנדה** (בספרדית Estadio Palogrande) הוא אצטדיון כדורגל הממוקם בעיר מניסלס שבקולומביה ותכולתו היא 42,678 מקומות. האצטדיון משמש בתור מגרשה הביתי של קבוצת אונסה קלדס. האצטדיון אירח בעבר את משחקי הקופה אמריקה 2001, גמר גביע ליברטדורס ב-2004 ואת המונדיאליטו ב-2011.

## היסטוריה
אצטדיון פלוגרנדה הוקם לראשונה ב-1936 ועלות הבניה שלו הייתה כ-5,500,000 פסו. הוא נבנה בעיקר עבור משחקיה הלאומיים של קולומביה שהתקיימו באותה תקופה במניסלס. משחק הכדורגל הרשמי הראשון שנערך באצטדיון היה ב-15 באוגוסט 1948 שבו אירחה דפורטס קלדס את אינדפנדיינטה סנטה פה והסתיים ב-1-1. ב-1949, במלאת 100 שנים לעיר, שונה שמו של האצטדיון לשמו של ראש העיר: פרננדו לונדוניו לונדוניו. האצטדיון הכיל 16,000 מקומות ושימש קבוצות כמו אתלטיקו קבל, אתלטיקו מניסלס, דפורטיבו מניסלס, אונסה דפורטיבו ודפורטס קלדס.

בשנת 1993 הוחלט להרוס את אצטדיון פרננדו לונדוניו לונדוניו ולבנות במקומו אחד חדש יותר וגדול יותר, האצטדיון הנוכחי. הבניה הסתיימה ב-1994 והאצטדיון קיבל חזרה את שמו המקורי: פלוגרנדה. הפתיחה הייתה ב-30 ביולי 1994 במשחק ידידות בין אונסה קלדס לקרוזיירו, משחק שהסתיים בניצחון של הברזילאים 5-2. לקראת גביע העולם עד גיל 20 אותו אירחה קולומביה ב-2011, שופץ האצטדיון ומקומות העמידה הוחלפו במושבים. הוחלפו גם המלתחות, תאי העיתונאים וחדרי ההלבשה בסך הכל עלות של 8,500,000 דולר.

center|800px|ממוזער|צילום פנורמי של אצטדיון פלוגרנדה

ממוזער|שמאל|מבט מחוץ לאצטדיון

## אירועים מרכזיים
* משחקי הקופה אמריקה 2001
* גמר גביע ליברטדורס ב-2004
* משחקי המונדיאליטו 2011

## קישורים חיצוניים

פלוגרנדה
קטגוריה:אונסה קלדס
קטגוריה:מניסלס: ספורט
סרו גיראסי

**סרו ידאלי גיראסי** (בצרפתית: **Serhou Yadaly Guirassy**; נולד ב-12 במרץ 1996 בארל, צרפת) הוא כדורגלן גינאי יליד צרפת המשחק בעמדת החלוץ בבורוסיה דורטמונד מהבונדסליגה ובנבחרת גינאה.

## קריירת מועדונים
ביולי 2015 עבר מסטאד לאבאל וחתם על חוזה לארבע שנים במדי ליל הצרפתית. סכום ההעברה שוער במיליון אירו. במדי ליל גיראסי לא הרבה לשחק ורשם בסך הכל שמונה הופעות ליגה.

ב-20 ביולי 2016 חתם לחוזה לחמש שנים במדי פ.צ. קלן הגרמנית. זמן קצר לאחר שהגיע, גיראסי עבר ניתוח מפגיעה במניסקוס. כמו כן, במחצית העונה הראשונה של 17–2016 הוא חווה כמה פגיעות בשריר שהשאירו אותו מחוץ לפעילות. את הופעת הבכורה שלו בבונדסליגה ערך ב-1 באפריל 2017 נגד המבורג במסגרת המחזור ה-26. כמה ימים לאחר מכן הוא נשאר מחוץ לפעילות שוב הודות לפגיעות בשריריו.

בינואר 2019 הושאל עד לסיום העונה לקבוצת אמיין מהליגה הבכירה בצרפת. בסיום העונה ניצלה הקבוצה הצרפתית את האפשרות ורכשה את השחקן. בעונת 2020/21 כבש תשעה שערים עבור אמיין, אך לא הצליח למנוע את נשירתה לליג 2. במחזור הראשון בעונת 2021/22 כבש שער, אך זה היה משחקו האחרון בקבוצה, שכן לקראת תום חלון ההעברות נרכש על ידי ראן. הוא שיחק שתי עונות מלאות בראן, כשבעונת 2021/22 הבקיע עשרה שערי ליגה וסיים עם ראן במקום השישי, ובעונת 2022/23 הבקיע תשעה שערי ליגה, וסיים עם קבוצתו במקום הרביעי.

את עונת 2022/23 החל בראן, אך הושאל לשטוטגרט לעונה אחת, לקראת תום חלון ההעברות של הקיץ. בעונת ההשאלה לשטוטגרט, 2022/23 כבש 11 שערי ליגה, והקבוצה ניצלה מירידת ליגה רק במשחקי המבחן מול המבורג, בהם הבקיע שער אחד. בקיץ 2023 נרכש מראן על ידי שטוטגרט, ובעונת 2023/24 רשם עונת שיא אישית, בה הבקיע 28 שערי ליגה, וסיים כסגן מלך השערים של הבונדסליגה, וקבוצתו סיימה במקום השני המפתיע, לאחר מספר עונות בהן שהתה בתחתית.

ב-18 ביולי 2024 נרכש על ידי בורוסיה דורטמונד תמורת דמי העברה של 18 מיליון אירו וחתם על חוזה לארבע שנים. ב-13 בספטמבר ערך את הופעת הבכורה שלו במועדון בניצחון 4-2 על פ.צ. היידנהיים בליגה. משחק לאחר מכן, ב-18 בספטמבר כבש את שער הבכורה במועדון בניצחון 3-0 על קלאב ברוז' במחזור הראשון של שלב הבתים בליגת האלופות.

ב-22 בפברואר 2025 הבקיע רביעייה ראשונה בקריירה בניצחון 6-0 של דורטמונד על אוניון ברלין בליגה. ברבע גמר ליגת האלופות הבקיע שלושער בניצחון דורטמונד על ברצלונה 3-1.

## קריירה בינלאומית
[ממוזער|גיראסי במדי [נבחרת גינאה בכדורגל|נבחרת גינאה במהלך טורניר גביע אפריקה לאומות 2023]]

נכלל בסגל נבחרת גינאה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גינאים
קטגוריה:כדורגלנים צרפתים
קטגוריה:חלוצי כדורגל גינאים
קטגוריה:חלוצי כדורגל צרפתים
קטגוריה:ארל: כדורגלנים
קטגוריה:כדורגלני ליל
קטגוריה:כדורגלני אוסר
קטגוריה:כדורגלני פ.צ. קלן
קטגוריה:כדורגלני אמיין
קטגוריה:כדורגלני סטאד רן
קטגוריה:כדורגלני שטוטגרט
קטגוריה:כדורגלני בורוסיה דורטמונד
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1996
קטגוריה:גינאים שנולדו ב-1996
משלחת החקר הבריטית, אוסטרלית וניו זילנדית לאנטארקטיקה

**משלחת החקר הבריטית, אוסטרלית וניו זילנדית לאנטארקטיקה** (באנגלית: **British Australian (and) New Zealand Antarctic Research Expedition** (**BANZARE**)) הייתה משלחת חקר לאנטארקטיקה בשנים 1929 ו-1931, שכללה שני מסעות בשתי עונות קיץ דרומי עוקבות. היוזמה למשלחת הייתה של חבר העמים הבריטי, מתוך מניעים גאופוליטיים ולאו דווקא מדעיים, במימון של הממלכה המאוחדת, אוסטרליה וניו זילנד.
ממוזער|שמאל|הצוות של דגלאס מוסון תובע חזקה על ארץ רוברטסון לכתר הבריטי במהלך המשלחת הבריטית, אוסטרלית וניו זילנדית.
בראש המשלחת עמד סר דאגלס מוסון ותחתיו היו כמה מפקדי משנה (קפטן ק. נ. מקנזי, שהחליף את קפטן ג'ון קינג דייוויס לקיץ השני באונייה "דיסקברי", האונייה ששימשה לפנים את רוברט פלקון סקוט. המשלחת, שביצעה גם כמה טיסות קצרות במטוס קטן, מיפתה את קו החוף של אנטארקטיקה וגילתה את ארץ רוברטסון ואת ארץ הנסיכה אליזבת (שנכללו בהמשך בתביעות הטריטוריאליות של אוסטרליה באנטארקטיקה).

המסעות הוגדרו בראש ובראשונה כ"משלחת חקר רכושנית", ומוסון הכריז חגיגית על ריבונות בריטית על שטחי אנטארקטיקה בכל אחת מחמש הנחיתות שביצעה המשלחת - מתוך הבנה, שהטריטוריה תימסר בהמשך לאוסטרליה (כפי שקרה ב-1933). הכרזה כזאת הושמעה ב-5 בינואר 1931 בכף דניסון, האתר שמשלחת אוסטרלאסיה לאנטארקטיקה של מוסון השתלטה עליו בשנים 1913-1912. עותק כתוב ביד של ההכרזה הושאר באתר, סגור במכל שנוצר מפחיות מזון ונקבר מתחת לגל אבנים. המכתב הוצא והושב בשנת 1977 בידי משלחת אוסטרלית לאנטארקטיקה, והוא מוצג באוסף מוסון במוזיאון הלאומי של אוסטרליה.

המשלחת הבריטית, אוסטרלית וניו זילנדית עסקה גם במחקר מדעי וסיפקה 13 כרכים של מאמרים על גאולוגיה, אוקיינוגרפיה, מטאורולוגיה, מגנטיות של כדור הארץ, זואולוגיה ובוטניקה, בין 1937 ל-1975. רוברט פאלה היה עוזר הזואולוג.

## לקריאה נוספת

**B.A.N.Z. Antarctic Research Expedition 1929–1931 Reports* (1937–1975), Adelaide: BANZAR Expedition Committee & Mawson Institute for Antarctic Research, University of Adelaide.
*Collis, Christy (2004) The Proclamation Island Moment: Making Antarctica Australian. *Law Text Culture 8*:1–18.
*Price, A. Grenfell (1962) *The Winning of Australian Antarctica: Mawson's BANZARE voyages, 1929–31: based on the Mawson Papers*, Sydney: Angus & Robertson.

## קישורים חיצוניים


* Douglas Mawson 1882–1958
* All features of Antarctica listed in one single *.TXT-File, provided by the United States Geological Survey (USGS) In this document, BANZARE appears often, a search for "BANZARE" shows which features BANZARE was involved with.


## הערות שוליים

קטגוריה:משלחות לאנטארקטיקה
אליפות העולם בראלי עונת 2018

**עונת 2018** היא העונה ה-46 של אליפות העולם בראלי. במהלך העונה התקיימו 13 מרוצים ובסיומה זכה סבסטיאן אוז'ייה בתואר האליפות, בפעם השישית ברציפות לאחר מאבק צמוד שהוכרע רק במהלך המרוץ האחרון בעונה. קבוצת טויוטה זכתה באליפות היצרנים.

## לוח זמנים

### שינויים בלוח הזמנים
ראלי פולין הוצא מסבב התחרויות עקב בעיות בטיחות רבות. את מקומו של הראלי תפס ראלי טורקיה, שחזר לאליפות לראשונה מאז שנת 2010.

## קבוצות ונהגים

### שינויים בקבוצות
* סיטרואן הפחיתה את מספר כלי הרכב המתחרים באופן מלא לשניים במקום שלושה. סבסטיאן לב, התחרה במספר מרוצים במהלך העונה כנהג שלישי. במקביל החברה איפשרה לקבוצות פרטיות לחכור את דגם הסיטרואן C3 WRC WRC לשימוש בתחרויות.
* חברת פורד הגדילה את תמיכתה בקבוצת אם-ספורט, שנקראה "M-Sport Ford World Rally Team". פורד הוכרה כיצרן באליפות לראשונה מאז שנת 2012.

### שינויים בנהגים
* אנדריאס מיקלסן נותר ללא קבוצה בסיום עונת 2016 לאחר הפרישה של קבוצת פולקסווגן. במהלך עונת 2017 התחרה במספר מרוצים עבור קבוצת סיטרואן ויונדאי. לקראת העונה חתם על חוזה בקבוצת יונדאי. בעקבות ההחתמה של מיקלסן הוחלט כי דני סורדו והיידן פאדון, צמד נהגי הקבוצה בעונה שעברה, יחלקו ביניהם את המכונית השלישית של הקבוצה. כל אחד מהם יתחרה בשבעה מרוצים במהלך העונה.
* דני סורדו נפרד ממארק מארטי, נהג המשנה שלו בשנים האחרונות. את מקומו של מרטי תפס קרלוס דל בריו, ששיתף פעולה עם סורדו בשנת 2013.
* אוט טאנק עזב את קבוצת אם-ספורט והצטרף לקבוצת טויוטה במקומו של יוהו האנינן. האנינן נשאר בקבוצה, אך עבר לתפקיד נהג המבחן.

## תוצאות
### שיטת הניקוד
הנקודות ניתנות לעשרת הנהגים המסיימים את התחרות ראשונים בהתאם לפירוט בטבלה הבאה. בעונה זאת חל שינוי בנקודות הבונוס המוענקות בשלב ה-Power stage והניקוד ניתן לחמשת הנהגים המסיימים את המקטע האחרון של כל מרוץ, במקום שלושה כפי שהיה בשנים הקודמות. לנהג שסיים ראשון הוענקו 5 נקודות, למקום השני הוענקו 4 נקודות וכן הלאה.

### אליפות הנהגים

### אליפות היצרנים

## קישורים חיצוניים

* 

## הערות שוליים

קטגוריה:עונות באליפות העולם בראלי
קטגוריה:תחרויות ספורט מוטורי ב-2018
פיץ' פרפקט

**פיץ' פרפקט** (באנגלית: **Pitch Perfect**) הוא סרט קומדיה מוזיקלית בבימויו של ג'ייסון מור. הסרט עוקב אחר קבוצת אקפלת בנות באוניברסיטת ברדן. הסרט זכה להצלחה רבה ובעקבותיו יצאו שני סרטי המשך, פיץ' פרפקט 2 (2015) ופיץ' פרפקט 3 (2017).

## תקציר העלילה
קבוצת אקפלה מאוניברסיטת ברדן שבלואיזיאנה בשם ה"ברדן בלאס" מבצעות קטע בתחרות עד שאחת מהן מקיאה על הקהל והן מושפלות בתחרות. בקה מתחילה את הלימודים באוניברסיטה ולא מרוצה מהעניין, לאחר שאביה מציב לה אולטימטום היא מצטרפת לקבוצת האקפלה של הבנות. לאחר שהיא מוצאת את מקומה בקבוצה, הברדן בלאס מתחרות בתחרות הארצית השנתית וזוכות בתחרות.

## צוות השחקנים והדמויות
* אנה קנדריק בתור בקה מיטשל- בחורה מבודדת וצינית ללא חברים, אשר מבלה את כל זמנה בלערוך מוזיקה, אביה לוחץ עליה להיכנס לחיי הקולג׳ וכתוצאה מכך ומדואט ספונטני שהיא וקלואי שרו, היא מצטרפת להקת "הבלות" ומשנה אותן לגמרי.
* אנה קמפ בתור אוברי פוזן- בחורה שתלטנית ולחוצה אשר מנהלת את להקת האקאפלה "הבלות" יחד עם החברה הטובה ביותר שלה, קלואי בשנתה האחרונה בקולג׳.
* בריטני סנואו קלואי בייל- ג׳ינג׳ית נחמדה ומבעבעת אשר מרגיעה את אוברי כשהיא נלחצת או מתעצבנת יותר מהדרוש, ומשכנעת את בקה להצטרף ל"בלות". בסוף הסרט קלואי מתעמתת עם אוברי, על איך היא לא יכולה לשלוט בכל דבר.
* רבל וילסון בתור "איימי השמנה"- חברה בלהקת ה"בלות", שלא לוקחת שום דבר ברצינות. מתחברת במהלך הסרט לבקה ולאוברי, מתאהבת בבאמפר.
* האנה מיי לי בתור לילי אונהקורמרה- בחורה שקטה ומוזרה, כשהיא מדברת, אף אחת לא שומעת אותה, מה שגורם לה להגיד דברים מאוד משונים.
* אלכסיס נאפ בתור סטייסי קונראד- חברה בלהקת ה"בלות", אוברי קיבלה את סטייסי ללהקה בגלל גופה ולא בגלל קולה, סטייסי נוהגת להיות מאוד מינית לעיתים קרובות.
* אסתר דין בתור סינתיה רוז אדמס- בחורה עם קול מרהיב אשר התקבלה ל"בלות", בתחילת הסרט אוברי ואיימי מתערבות אם סינתיה היא לסבית או לא אחרי שהן תפסו אותה בוהה בחזה של סטייסי.
* סקיילר אסטין בתור ג'סי סוונסון- בחור שפוגש את בקה בעבודה בסטודיו, אוהב מוזיקה, וחבר בלהקת "הטראבלמייקרס", בסוף הסרט ג׳סי ובקה מתנשקים והופכים לזוג.
* בן פלאט בתור בנג'י אפלבוים- מעריץ של מלחמת הכוכבים וקסמים, ניסה ללא הצלחה להתקבל ל"טראבלמייקרס" ובסוף הסרט החליף את הקפטן שלהם, באמפר אלן.
*אדם דווין בתור במאפר אלן- יריבה של אוברי וקפטן להקת האקאפלה, "טראבלמייקרס", הוא מתייחס בזלזול לחברות הלהקה של ה"בלות", מה שגורם ליריבות בין שתי הלהקות, מתאהב באיימי השמנה.

## הפקה
הסרט מבוסס על ספר בשם "Pitch Perfect: The Quest for Collegiate a Cappella Glory" מאת מיקי רפקין. רפקין הוא עורך במגזין GQ, כחלק מהתחקיר לכתיבת הספר הוא אסף מידע על קבוצות אקפלה במשך שנה. הסרט צולם באוניברסיטת לואיזיאנה שממקומת בבאטון רוז', לואיזיאנה.

## פסקול
הפסקול הרשמי של הסרט נשא את השם "Pitch Perfect: The Quest for Collegiate a Cappella Glory" והוא יצא רשמית ב-25 בספטמבר 2012. שלושה שירים מהפסקול נכנסו למצעד 100 הגדולים של הבילבורד. הוא נכנס למצעדי המכירות של 2013 עם מכירות של למעלה מ-1.2 מיליון עותקים, נכון לאפריל 2015.

## סרטי המשך
באפריל 2013 אושר רשמית כי יופק סרט המשך אשר יצא בשנת 2015. הסרט פיץ' פרפקט 2 יצא ב-15 במאי 2015 וזכה להצלחה בקופות.

ביוני 2015 החלו העבודות על הסרט השלישי. הסרט פיץ' פרפקט 3 יצא רשמית ב-22 בדצמבר 2017.

## קישורים חיצוניים
* 

קטגוריה:סרטי 2012
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב מוזיקליים
קטגוריה:סרטי אולפני יוניברסל
קטגוריה:זוכי פרס בחירת הנוער: סרטים
קטגוריה:סרטים שצולמו בלואיזיאנה
יחסי ארצות הברית – לסוטו

**יחסי ארצות הברית–לסוטו** הם היחסים ההדדיים בין ממלכת לסוטו ובין ארצות הברית של אמריקה.

## היסטוריה
ארצות הברית הייתה אחת מארבע המדינות הראשונות שהקימו שגרירות במסרו, לאחר שלסוטו קיבלה את עצמאותה מבריטניה ב-1966. מאז היחסים בין שתי המדינות נשמרים באופן עקבי באופן חיובי. בשנת 1996 ארצות הברית סגרה את תוכנית הסיוע הדו-צדדית שלה בלסוטו. המשרד האזורי הדרום אפריקאי של הסוכנות האמריקנית לפיתוח בינלאומי (USAID) הממוקם בגאבורונה, בוצוואנה מנהל כיום את מרבית הסיוע האמריקני ללסוטו, אשר הסתכם בכ-2 מיליון דולר בשנת 2004. סך כל הסיוע האמריקני ללסוטו עולה על 10 מיליון דולר, כולל סיוע הומניטארי סיוע במזון. חיל השלום פועל בלסוטו מאז 1967, וכ-100 מתנדבים מסייעים בעיקר בתחומי הבריאות והחינוך. ממשלת לסוטו מעודדת השתתפות אמריקנית גדולה יותר בחיים מסחריים ומקבלת בברכה עניין ממשקיעים אמריקאים וספקים פוטנציאליים. בשנת 2007 חתמה ממשלת לסוטו על הסכם עם המילניום תאגיד אתגר, שתספק 362.5 מיליון דולר לתמיכה בפיתוח ענף המים, הבריאות, והתשתיות, בסקטור הפרטי.

## יחסים דיפלומטיים
לסוטו מחזיקה בארצות הברית שגרירות בוושינגטון די. סי. ו-2 קונסוליות באוסטין ובניו אורלינס, ואילו ארצות הברית מחזיקה בלסוטו שגרירות במסרו בלבד.

## קישורים חיצוניים

* ההיסטוריה של יחסי ארצות הברית–לסוטו

## הערות שוליים

קטגוריה:ערכים ללא קטגוריות פיזיות - יחסי חוץ
יחסי נורווגיה–סין

**יחסי [[הרפובליקה העממית של סין]]–[[נורווגיה]]** כוננו באופן רשמי ב-7 באוקטובר 1950, וב-5 באוקטובר 1954 הוקמו הנציגויות הדיפלומטיות בשתי המדינות.

## היסטוריה
המשלחת הדיפלומטית הנורווגית הראשונה בסין, נוסדה בשנת 1851 במהלך האיחוד השוודי-נורווגי. זו הוקמה בגואנגג'ואו. בשנת 1853, הוקמה קונסוליה חדשה בשאנגחאי, אשר הפכה בשנת 1863 לקונסוליה הכללית ואילו הקונסוליה בגואנגג'ואו ירדה מחשיבותה.

בשנת 1905 כאשר נורווגיה נפרדה משוודיה, היא הקימה משלחת דיפלומטית עצמאית בסין. שנה לאחר מכן, ערך דאי הונגקי, ראש מחלקת התרבות של שושלת צ'ינג ביקור ממלכתי ראשון בנורווגיה.

## יחסים כלכליים
במהלך השנים, התפתחו הקשרים בין המדינות מיחסים תרבותיים ופוליטיים לקשרים בתחום הכלכלה, התעשייה והטכנולוגיה.

בשנת 2003, את היקף הסחר הבילטרלי בין סין ונורווגיה עמד על כ-1.76 מיליארד דולר. הסחר בין שתי המדינות גדל בהתמדה לאורך השנים.

בשנת 2008, היצוא מנורווגיה לסין עמד על 1.93 מיליארד דולר, ואילו היצוא מסין לנורווגיה עמד על 5.43 מיליארד דולר. בשנת 2009 היצוא הנורווגי לסין גדל ב-39% לכ-2.28 מיליארד דולר, וכלל ציוד, כימיקלים, מוצרים אופטיים ומכשירים רפואיים. היצוא מסין לנורווגיה עמד על כ-5.25 מיליארד דולר, גידול של 4.5% מהשנה שקדמה לה.

עיקר היצוא מסין לנורווגיה הם ספינות, טקסטיל, בגדים, ומוצרים מכניים ואלקטרונים.

עיקר היצוא מנורווגיה לסין הם נפט גולמי, מכונות ומוצרי חשמל, דשנים, ציוד בנייה וכרייה, מוצרי תעשייה, סלמון, וכן מתכות גולמיות.

## פרשת הפרס נובל לשלום
היחסים בין המדינות עלו על שרטון בשנת 2010, בעקבות החלטת הפרלמנט הנורווגי להעניק את פרס נובל לשלום לפעיל זכויות האדם, ליו שיאובו, שישב בכלא בשל דעותיו. סין הגיבה בחריפות, וטענה כי ההחלטה תפגום ביחסים בין שתי המדינות. ואכן בעקבות כך בוטלה פגישה מתוכננת פגישה בבייג'ינג בין שרת הדיג הנורווגית ליסבת ברג-הנסן ורשויות פיקוח המזון הסינים. כמו כן בוטלו הופעות של המוזיקאי הנורווגי - אלכסנדר ריבק, זוכה אירוויזיון 2009, שהיו אמורות להתקיים בסין. בתחילת דצמבר אותה שנה, הודיעה נורווגיה על השעיית שיחות הסחר עם סין, ורק בשנת 2016 התחדשו היחסים בין המדינות.

## נציגויות דיפלומטיות
נורווגיה מחזיקה בסין שגרירות בבייג'ינג ו-2 קונסוליות בגואנגג'ואו, ושאנגחאי, ואילו סין מחזיקה בנורווגיה שגרירות באוסלו בלבד.

## קישורים חיצוניים
* הלסטרום, (2014) ''סדרי העדיפויות הפוליטיות של סין במדינות הנורדיות'', סוכנות המחקר לביטחון השוודית (FOI)
* שגרירות סין בנורווגיה 
* שגרירות נורווגיה בסין 

## הערות שוליים

קטגוריה:ערכים ללא קטגוריות פיזיות - יחסי חוץ